﻿လံာ်မံကၤ. Micah 1

1 The word of Yahweh that came to Micah the Morashtite in the days of Jotham, Ahaz, and Hezekiah, kings of Judah, which he saw concerning Samaria and Jerusalem.
1 ယွၤအကလုၢ် လၢအဘၣ် ပှၤမိရၤၡးဖိ စီၤမံကၤ လၢအထံၣ်ဝဲ လၢၡၤမရံ, ဒီးယရူၤၡလ့ၣ် အဂ့ၢ် လၢယူဒၤ အစီၤပၤ ယိၤသၣ်, စီၤအၤဃာ်, ဒီးစီၤဃံးစကံယၤ အမုၢ်နံၤတဖၣ်န့ၣ်လီၤ.

2 Hear, you peoples, all of you. Listen, O earth, and all that is therein: and let the Lord Yahweh be witness against you, the Lord from his holy temple.
2 ကနၣ်တက့ၢ်, ပှၤဂီၢ်မုၢ် ခဲလၢာ်သ့ၣ်ဧၢ, ဒိကနၣ် တက့ၢ်, ဟီၣ်ခိၣ် ဒီးတၢ်မၤပှဲၤအီၤသ့ၣ်ဧၢ, ဒီးပျဲ ကစၢ်ယွၤ အုၣ်အသး လၢသုမဲာ်ညါ, ယွၤလၢအနူၢ်စီဆှံပူၤ တက့ၢ်.

3 For, behold, Yahweh comes forth out of his place, and will come down and tread on the high places of the earth.
3 အဂ့ၢ်ဒ်အံၤ, ကွၢ်ကွၢ်, ယွၤ ဟဲထီၣ် လၢအလီၢ်ပူၤ, ဒီး ကဟဲလီၤဒီး ယီၢ်လီၤ ဟီၣ်ခိၣ် အလီၢ်ထီၣ်ထီတဖၣ်န့ၣ်လီၤ.

4 The mountains melt under him, and the valleys split apart, like wax before the fire, like waters that are poured down a steep place.
4 ဒီးကစၢၢ်ကလိ ကပှံၢ်ကွံာ်ဝဲ လၢအဖီလာ်, ဒီးကစၢၢ်ကဆူး ကသ့ၣ်ဖး ဒ်ဃိး လၢမ့ၣ်အူ အမဲာ်ညါ အသိး, ဒ်ထံ လၢအလူလီၤအသး လၢတၢ်ဘံလိၤ အသိးန့ၣ်လီၤ.

5 “ All this is for the disobedience of Jacob, and for the sins of the house of Israel. What is the disobedience of Jacob? Isn’t it Samaria? And what are the high places of Judah? Aren’t they Jerusalem?
5 တၢ်အံၤတဖၣ် ခဲလၢာ် အိၣ်ဝဲ လၢယၤကိာ် အတၢ်ကမၣ် အဃိ, ဒီးလၢအံၣ်စရ့လး အပှၤဟံၣ်ဖိ အတၢ်ဒဲးဘး အဃိ လီၤ. ယၤကိာ် အတၢ်ကမၣ်န့ၣ်မ့ၢ် မနုၤတမံၤလဲၣ်. မ့ၢ် ၡၤမရံန့ၣ် တမ့ၢ်ဘၣ်ဧါ. ဒီးယူဒၤ အလီၢ်ထီၣ်ထီတဖၣ်န့ၣ်မ့ၢ် မနုၤတမံၤလဲၣ်. မ့ၢ်ယရူၤၡလ့ၣ် တမ့ၢ်ဘၣ်ဧါ.

6 Therefore I will make Samaria like a rubble heap of the field, like places for planting vineyards; and I will pour down its stones into the valley, and I will uncover its foundations.
6 ဒီးယကပာ် ၡၤမရံ လၢတၢ်ပူ လၢဟီၣ်ခိၣ် အကဝီၤပူၤ, စပံးအလီၢ် အတၢ်သူၣ်အသး, ဒီးယကတ့ၢ်လီၤကွံာ် အလၢၢ်တဖၣ်ဆူ ကစၢၢ်ကဆူးပူၤ, ဒီးယကလီၣ်ဖျါထီၣ် အခီၣ်ထံးတဖၣ်လီၤ.

7 All her idols will be beaten to pieces, and all her temple gifts will be burned with fire, and all her images I will destroy; for of the hire of a prostitute has she gathered them, and to the hire of a prostitute shall they return.”
7 ဒီးအတၢ်ဂီၤတၢ်ဖီၣ်ခဲလၢာ် ကဘၣ် တၢ်တီၢ်လီၤကလဲ အီၤ, ဒီးမ့ၣ်အူ ကအီၣ်ကွံာ် အဘူးအလဲ ခဲလၢာ်, ဒီးယကမၤသယုၢ် အတၢ်ဂီၤတၢ်ဖီၣ် ခဲလၢာ်လီၤ. အဂ့ၢ်ဒ်အံၤ, ပာ်ဖှိၣ်ဝဲ လၢပှၤဃဲသဲမုၣ် အဘူးအလဲ, ဒီးကကဲထီၣ်က့ၤ ပှၤဃဲသဲမုၣ် အဘူးအလဲလီၤ.

8 For this I will lament and wail; I will go stripped and naked; I will howl like the jackals, and moan like the daughters of owls.
8 မၤသးဒ်န့ၣ်ဒီး ယကဟီၣ် ဒီးဟီၣ်ပသူထီၣ်လီၤ. ယလဲၤ တၢ်ဘ့ၣ်ဆ့, ဒီးအိၣ်ဘ့ၣ်ဆ့လီၤ. ယကကိးထီၣ် ဒ်ထွံၣ်ဟီၣ်ခိၣ် အိၣ်ယူၤ အသိးန့ၣ်, ဒီးဟီၣ်ပသူထီၣ် ဒ်ထိၣ်ကီၤလၤအူး အသိးန့ၣ်လီၤ.

9 For her wounds are incurable; for it has come even to Judah. It reaches to the gate of my people, even to Jerusalem.
9 အဂ့ၢ်ဒ်အံၤ, အပူၤလီၢ်ဘျါ တသ့ဘၣ်. မ့ၢ်မး အဒုၣ်အဒါ ဟဲဝဲဆူ ယူဒၤ, ပၢၢ် လၢယပှၤဂီၢ်မုၢ် အပဲတရီ, ပၢၢ် လၢယရူၤၡလ့ၣ်လီၤ.

10 Don’t tell it in Gath. Don’t weep at all. At Beth Ophrah I have rolled myself in the dust.
10 စံးဘၣ်တဲဘၣ် တၢ် လၢကၤသး အပူၤ တဂ့ၤ, ဟီၣ် လၢဧးကိၤ အပူၤ တဂ့ၤ, ကလိာ်နသး လၢဟီၣ်ခိၣ် အကမူၣ်ကျါ ဖဲဘ့ၤသဧၤဖြၤ တက့ၢ်.

11 Pass on, inhabitant of Shaphir, in nakedness and shame. The inhabitant of Zaanan won’t come out. The wailing of Beth Ezel will take from you his protection.
11 ပှၤလၢအအိၣ်အဆိး လၢၡၤဖံၣ်ဧၢ, လဲၤပူၤကွံာ် တၢ် လၢနအိၣ်ဘ့ၣ်ဆ့ ဒီးနမဲာ်ဆှး တက့ၢ်. ပှၤအိၣ်ဝဲဆိးဝဲ လၢစၤနၣ် အပူၤန့ၣ် တလဲၤထီၣ်ဘၣ်. ဘ့ၤစသ့လး အဟီၣ်တၢ်န့ၣ် တဂၢၢ်တကျၢၤဘၣ် လၢသုဃိဘၣ်.

12 For the inhabitant of Maroth waits anxiously for good, because evil has come down from Yahweh to the gate of Jerusalem.
12 မ့ၢ်မး ပှၤအိၣ်ဝဲဆိးဝဲ လၢမၤရိးအပူၤန့ၣ် သးလီ အတၢ်ဂ့ၤတဖၣ်လီၤ. အဂ့ၢ်ဒ်အံၤ, တၢ်အၢ ဟဲလီၤ လၢယွၤအအိၣ်ဆူ ယရူၤၡလ့ၣ် အပဲတရီန့ၣ်လီၤ.

13 Harness the chariot to the swift steed, inhabitant of Lachish. She was the beginning of sin to the daughter of Zion; For the transgressions of Israel were found in you.
13 ပှၤအိၣ်ဝဲဆိးဝဲ လၢလၤကံၣ် အပူၤဧၢ, စၢဃာ် လ့ၣ်ကဟၣ် ဒီးကသ့ၣ် ဃ့ၢ်သဖှိ တက့ၢ်. မ့ၢ်တၢ်ဒဲးဘး အခီၣ်ထံး လၢစံယိၣ် အဖိမုၣ် အဂီၢ်လီၤ. မ့ၢ်မး အံၣ်စရ့လး အတၢ်မၤကမၣ်တဖၣ် အိၣ်ဝဲ လၢနပူၤလီၤ.

14 Therefore you will give a parting gift to Moresheth Gath. The houses of Achzib will be a deceitful thing to the kings of Israel.
14 မၤသးဒ်န့ၣ်ဒီး နဘၣ်ဟ့ၣ် တၢ်လီၤဖး အတၢ်ဟ့ၣ် လၢမိၤရၡးကၤသးလီၤ. အၤကစံာ် အဟံၣ်တဖၣ် ကမၤ အံၣ်စရ့လး အစီၤပၤတဖၣ် လၢတၢ်လီတၢ်ဝ့ၤလီၤ.

15 I will yet bring to you, inhabitant of Mareshah. He who is the glory of Israel will come to Adullam.
15 ပှၤအိၣ်ဝဲဆိးဝဲ လၢမရ့ၡၤ အပူၤဧၢ, ယကဒုးဟဲ ပှၤန့ၢ်သါတၢ်တဂၤ ဆူနအိၣ်, အံၣ်စရ့လး အလၤကပီၤ ကဟဲဝဲဆူ ဧဒူးလၣ်လီၤ.

16 Shave your heads, and cut off your hair for the children of your delight. Enlarge your baldness like the vulture; for they have gone into captivity from you!
16 မၤလ့ၤနခိၣ်, ဒီးလူၤအီၤ လၢနဖိသးဘိ အမဲာ်, မၤလဲၢ်ထီၣ် နခိၣ်လ့ၤ အလီၢ်, ဒ်လံာ်ကြီကြာ် အသိးန့ၣ် တက့ၢ်. အဂ့ၢ်ဒ်အံၤ, အဝဲသ့ၣ်န့ၣ် လဲၤကဲကုၢ်ဝဲ လၢနအိၣ်လီၤ.

လံာ်မံကၤ. Micah 2

1 Woe to those who devise iniquity and work evil on their beds! When the morning is light, they practice it, because it is in the power of their hand.
1 ပှၤလၢအကူၣ်တၢ်အၢ, ဒီးကူၣ်မၤ တၢ်အၢ လၢအလီၢ်မံ ပူၤန့ၣ် ဘၣ်အဖှီၣ်လီၤ. တုၤ မုၢ်ဆ့ၣ်ဝါထီၣ်ဒီး, မၤဝဲလီၤ. အဂ့ၢ်ဒ်အံၤ, အစိအကမီၤ အိၣ်ဝဲ လၢအစုပူၤလီၤ.

2 They covet fields, and seize them; and houses, and take them away: and they oppress a man and his house, even a man and his heritage.
2 ဒီးသးကွံ ဟီၣ်ခိၣ် အကဝီၤတဖၣ်, ဒီးမၤန့ၢ်ဆူၣ်အီၤ, ဒီးဟံၣ်တဖၣ်န့ၣ်, ဒီးဟံးထီၣ်ကွံာ်အီၤ, ဒီးမၤအၢ ပှၤကညီ ဒီးအပှၤဟံၣ်ဖိ, ပှၤကညီ ဒီးအတၢ်န့ၢ်သါဒၣ်လဲာ်လီၤ.

3 Therefore thus says Yahweh: “ Behold, I am planning against these people a disaster, from which you will not remove your necks, neither will you walk haughtily; for it is an evil time.
3 မၤသးဒ်န့ၣ်ဒီး ယွၤ စံးဒ်အံၤ, ကွၢ်ကွၢ်, ယကူၣ် တၢ်အၢထီဒါ ပှၤတဒူၣ်အံၤ လၢသုတသုးကွံာ် သုကိာ် လၢအအိၣ်ဘၣ်, ဒီးသုတလဲၤဘၣ် ဒီးသုသး ကဖိလိဘၣ်. အဂ့ၢ်ဒ်အံၤ, အဆၢအကတီၢ်အံၤ မ့ၢ်အအၢလီၤ.

4 In that day they will take up a parable against you, and lament with a doleful lamentation, saying, ‘We are utterly ruined! My people’s possession is divided up. Indeed he takes it from me and assigns our fields to traitors!’”
4 တၢ် လၢမုၢ်တနံၤန့ၣ် ပှၤကမၤထါ လၢသုဂ့ၢ်, ဒီးမၤထါ ဟီၣ်တၢ်ယၢၤတၢ် နးမး, ဒီးစံး, တၢ်မၤဟးဂီၤပှၤလၢာ် လ့ၤတက့ၤလီၤ. အဝဲဒၣ် လဲလိာ် ယပှၤဂီၢ်မုၢ် အဂီၢ်လံ. သုးကွံာ်အီၤ လၢယအိၣ်ဒ်လဲၣ်. ဟ့ၣ်နီၤဖး ပဟီၣ်ခိၣ် အကဝီၤတဖၣ် လၢပှၤလၢအသးဟးဂီၤလံ.

5 Therefore you will have no one who divides the land by lot in the assembly of Yahweh.
5 မၤသးဒ်န့ၣ်ဒီး နတအိၣ်ဘၣ်ဒီး ပှၤလၢအဖးတၢ် သတးဒီး, ကစၢၢ်ထီၣ်ပျံၤ လၢယွၤအတၢ်အိၣ်ဖှိၣ် အပူၤ နီတဂၤဘၣ်.

6 “ Don’t prophesy!” They prophesy. “ Don’t prophesy about these things. Disgrace won’t overtake us.”
6 ပှၤကတိၤတၢ် လၢဝံကျိာ် ဒီးစံး, ကတိၤတၢ် လၢဝံကျိာ် တဂ့ၤ. တကတိၤဘၣ် လၢဝံကျိာ် လၢပှၤတဖၣ်အံၤဘၣ်. တၢ်မဲာ်ဆှး တဟးထီၣ်ကွံာ်ဘၣ်.

7 Shall it be said, O house of Jacob: “ Is the Spirit of Yahweh angry? Are these his doings? Don’t my words do good to him who walks blamelessly?”
7 ယၤကိာ် အပှၤဟံၣ်ဖိသ့ၣ်ဧၢ, တၢ်ကတိၤ ဒ်လဲၣ်. ယွၤအသးအံၣ်လီၤဧါ. တၢ်အံၤတဖၣ် မ့ၢ်အမၤဝဲဧါ. ယတၢ်ကတိၤမၤဂ့ၤ ပှၤလၢအလဲၤတၢ်တီတီန့ၣ် တမ့ၢ်ဘၣ်ဧါ.

8 But lately my people have risen up as an enemy. You strip the robe and clothing from those who pass by without a care, returning from battle.
8 မဟါထါ ယပှၤဂီၢ်မုၢ် ထီဒါယၤလီၤ. သုထုးထီၣ်ကွံာ် ယၣ် လၢဆ့ လၢပှၤလဲၤတြူာ်တၢ် ဒီးတပလီၢ်ဘၣ်အသး ဒီးတအဲၣ်ဒိးတၢ်ဒုးတၢ်တဖၣ် အလိၤလီၤ.

9 You drive the women of my people out from their pleasant houses; from their young children you take away my blessing forever.
9 သုဟီထီၣ်ကွံာ် ယပှၤဂီၢ်မုၢ် အပိာ်မုၣ် လၢအဟံၣ်မုာ် အပူၤ, သုဟံးထီၣ်ကွံာ် ယလၤကပီၤ လၢအဖိအလံၤ လီၤထူလီၤယိာ်လီၤ.

10 Arise, and depart! For this is not your resting place, because of uncleanness that destroys, even with a grievous destruction.
10 ဂဲၤဆၢထၢၣ်, ဟးထီၣ် တက့ၢ်. အဂ့ၢ်ဒ်အံၤ, အဝဲ တမ့ၢ်ဘၣ် သုတၢ်အိၣ်ဘှံး အလီၢ်ဘၣ်. အဂ့ၢ်ဒ်အံၤ, ဘၣ်အၢ, ဒီးမၤဟးဂီၤတၢ်, ဒီးမၤဟးဂီၤတၢ် နးမးလီၤ.

11 If a man walking in a spirit of falsehood lies: “ I will prophesy to you of wine and of strong drink;” he would be the prophet of this people.
11 ပှၤလၢအလဲၤတၢ် လၢကလံၤ ဒီးလီတၢ်န့ၣ်မ့ၢ် ကတိၤ တၢ်ကဘျံးကဘျၣ်, ဒီးစံး, ယကကတိၤတၢ် လၢဝံအကျိာ် လၢစပံးထံ ဒီးသံးဧိၤမ့ၤဧိၤ အဂ့ၢ်ဒီး, အဝဲဒၣ်န့ၣ် ကကဲထီၣ် ပှၤဂီၢ်မုၢ်အံၤ အဝံလီၤ.

12 I will surely assemble, Jacob, all of you; I will surely gather the remnant of Israel; I will put them together as the sheep of Bozrah, as a flock in the midst of their pasture; they will swarm with people.
12 ယၤကိာ်ဧၢ, ယကထၢဖှိၣ်နၤ ခဲလၢာ် သပှၢ်တၢၢ်လီၤ. ယကပာ်ဖှိၣ် အံၣ်စရ့လး လၢအအိၣ်လီၤတဲာ် သပှၢ်တၢၢ် လီၤ. ယကပာ်အီၤ တပူၤဃီ ဒ်ဘိးစရၤ အသိ အသိးန့ၣ်, ဒ်သိတဖု လၢအအီၣ်ဆၣ် အလီၢ်ပူၤ အသိးန့ၣ်လီၤ. ကတၢထီၣ်တၢလီၤ လၢပှၤကညီ အဃိလီၤ.

13 He who breaks open the way goes up before them. They break through the gate, and go out. And their king passes on before them, with Yahweh at their head.
13 ပှၤဘၢၣ်ဖျိတၢ် လဲၤထီၣ် လၢအမဲာ်ညါလီၤ. အဝဲသ့ၣ် မၤဘၢၣ်ဖျိတၢ်, ဒီးလဲၤဆူ ပဲတရီ အပူၤလီၤ. ဟးထီၣ်ကွံာ် လၢအပူၤ, ဒီးအစီၤပၤ လဲၤ လၢအမဲာ်ညါ, ယွၤဒၣ်လဲာ် အိၣ်ဝဲ လၢအခိၣ်လီၤ.

လံာ်မံကၤ. Micah 3

1 I said, “ Please listen, you heads of Jacob, and rulers of the house of Israel: Isn’t it for you to know justice?
1 ဒီးယစံး, ယၤကိာ် အခိၣ်သ့ၣ်ဧၢ, ဒီးအံၣ်စရ့လး အပှၤစံၣ်ညီၣ်ကွီၢ်သ့ၣ်ဧၢ, ကနၣ်လၢ် တက့ၢ်. တၢ်သ့ၣ်ညါ တၢ်စံၣ်ညီၣ်တီကြၢး အိၣ်ဒီး သုတမ့ၢ်ဘၣ်ဧါ.

2 You who hate the good, and love the evil; who tear off their skin, and their flesh from off their bones;
2 မ့မ့ၢ်သုမ့ၢ် ပှၤသးဟ့တၢ်ဂ့ၤ, ဒီးအဲၣ်ဒိး တၢ်အၢလီၤ. ပှၤ လၢအထုးထီၣ်ကွံာ်အဖံး လၢအလိၤ, ဒီးအညၣ် လၢအဃံလိၤ,

3 who also eat the flesh of my people, and flay their skin from off them, and break their bones, and chop them in pieces, as for the pot, and as flesh within the caldron.
3 ဒီးအီၣ် ယပှၤဂီၢ်မုၢ်အညၣ်, ဒီးကုၣ်ကွံာ် အဖံး လၢအလိၤ, ဒီးမၤကၢ် အဃံ, ဒီးကူးတဲာ်အီၤ တကူာ်တကူာ် ဒ်လၢသပၢၤပူၤ အဂီၢ်, ဒီးဒ်လၢတၢ်ညၣ် လၢသပၢၤချီတၢ် အပူၤ အသိးန့ၣ်လီၤ.

4 Then they will cry to Yahweh, but he will not answer them. Yes, he will hide his face from them at that time, because they made their deeds evil.”
4 တုၤနုၤတစု ကကိးထီၣ်ဆူ ယွၤဘၣ်ဆၣ်ဒီး, တစံးဆၢဘၣ်ဝဲဘၣ်. တၢ် လၢအကတီၢ်န့ၣ် ကပာ်တဒၢ အမဲာ် ဒီးအီၤ လၢအမၤ တၢ်အၢ အဃိလီၤ.

5 Thus says Yahweh concerning the prophets who lead my people astray; for those who feed their teeth, they proclaim, “ Peace!” and whoever doesn’t provide for their mouths, they prepare war against him:
5 ဝံတဖၣ် လၢအဒုးမၤကမၣ် ယပှၤဂီၢ်မုၢ်, လၢအအ့ၣ်တၢ် လၢအမဲ, ဒီးကိးထီၣ် တၢ်ဃူတၢ်ဖိး, မ့မ့ၢ် ပှၤလၢအတဒၢနုာ်တၢ် လၢအကိာ်ပူၤန့ၣ် ကတဲာ်ကတီၤ ဒုးသုး လၢအဂီၢ်န့ၣ် ယွၤ စံး လၢအဂ့ၢ်ဒ်အံၤ,

6 “ Therefore night is over you, with no vision, and it is dark to you, that you may not divine; and the sun will go down on the prophets, and the day will be black over them.
6 မၤသးဒ်န့ၣ်ဒီး သုကအိၣ်ဒီးမုၢ်နၤ, လၢထံၣ်တၢ်လၢညါခီ တအိၣ်ဘၣ်, သုကအိၣ်ဒီး တၢ်ခံး လၢဖးတၢ် တအိၣ်ဘၣ်, ဒီးမုၢ် ကလီၤနုာ် လၢဝံ အဖီခိၣ်, ဒီးမုၢ်ဆါ ကခံးလီၤ လၢအဖီခိၣ်လီၤ.

7 The seers shall be disappointed, and the diviners confounded. Yes, they shall all cover their lips; for there is no answer from God .”
7 တုၤနုၤတဘျီ ပှၤထံၣ်တၢ်လၢညါခီ အမဲာ် ကဆှး, ဒီးပှၤဖးတၢ်တဖၣ်န့ၣ် အသး ကကတုၤလီၤ. ဒီးကကျၢၢ်ဘၢ အခၣ်ဆူၣ် ခဲလၢာ်လီၤ. အဂ့ၢ်ဒ်အံၤ, တၢ်စံးဆၢလၢယွၤ တအိၣ်ဘၣ်.

8 But as for me, I am full of power by the Spirit of Yahweh, and of judgment, and of might, to declare to Jacob his disobedience, and to Israel his sin.
8 ဘၣ်ဆၣ်ဒီး ယပှဲၤဒီး တၢ်အစိအကမီၤ လၢယွၤအသး အဃိန့ၣ်, ဒီးတၢ်စံၣ်ညီၣ်, ဒီးတၢ်ဂံၢ်ဆူၣ်ဘါဆူၣ် ဒ်သိး ယကဒုးနဲၣ်ယၤကိာ် လၢအတၢ်ကမၣ်, ဒီးအံၣ်စရ့လး လၢအတၢ်ဒဲးဘးလီၤ.

9 Please listen to this, you heads of the house of Jacob, and rulers of the house of Israel, who abhor justice, and pervert all equity.
9 ယၤကိာ် အဟံၣ်အခိၣ်သ့ၣ်ဧၢ, ဒီးအံၣ်စရ့လး အပှၤစံၣ်ညီၣ်ကွီၢ်သ့ၣ်ဧၢ, ပှၤလၢအသးဘၣ်အၢ တၢ်စံၣ်ညီၣ်တီ, ဒီးမၤဒၢကူဒၢက့ၣ် တၢ်တီတၢ်လိၤ,

10 They build up Zion with blood, and Jerusalem with iniquity.
10 ပှၤလၢအမၤထီၣ် စံယိၣ် လၢတၢ်သွံၣ်, ဒီးယရူၤၡလ့ၣ် လၢတၢ်မၤအၢလီၤ.

11 Her leaders judge for bribes, and her priests teach for a price, and her prophets of it tell fortunes for money: yet they lean on Yahweh, and say, “ Isn’t Yahweh in the midst of us? No disaster will come on us.”
11 အခိၣ်တဖၣ်န့ၣ် စံၣ်ညီၣ်တၢ် လၢခိၣ်ဖး အဂီၢ်, ဒီးပှၤလုၢ်တၢ်အဒိၣ် သိၣ်လိတၢ် လၢအဘူးအလဲ အဂီၢ်, ဒီးအဝံတဖၣ် ဖးတၢ် လၢစ့ အဂီၢ်လီၤ. ဘၣ်ဆၣ်ဒီး သန့ၤအသး လၢယွၤ, ဒီးစံးဝဲ, ယွၤအိၣ်ဝဲ လၢပကျါ တမ့ၢ်ဘၣ်ဧါ. တၢ်အၢ တဘၣ်ဘၣ် ပှၤနီတမံၤဘၣ်.

12 Therefore Zion for your sake will be plowed like a field, and Jerusalem will become heaps of rubble, and the mountain of the temple like the high places of a forest.
12 မၤသးဒ်န့ၣ် ဒီးပှၤကထဲၣ် စံယိၣ် လၢသုဃိ ဒ်စံာ်တလီၢ် အသိး, ဒီးယရူၤၡလ့ၣ် ကကဲထီၣ် တၢ်ပူတဖၣ်, ဒီးဟံၣ် အကစၢၢ်န့ၣ် တၢ်စိခိၣ် လၢပှၢ်လၢ်ကျါလီၤ.

လံာ်မံကၤ. Micah 4

1 But in the latter days, it will happen that the mountain of Yahweh’s temple will be established on the top of the mountains, and it will be exalted above the hills; and peoples will stream to it.
1 ဒီးလၢမုၢ်နံၤ အလီၢ်ခံတဖၣ်န့ၣ် တၢ်ကမၤအသး လၢယွၤအဟံၣ် အကစၢၢ်န့ၣ် ကအိၣ်ဂၢၢ်ဆိးကျၢၤ လၢကစၢၢ်ဒီခိၣ်, ဒီးကဘၣ် တၢ်ပာ်အီၤ ထီၣ်ထီန့ၢ် တၢ်စိခိၣ်တဖၣ်, ဒီးပှၤဂီၢ်မုၢ် ကယွၤလီၤဝဲဆူ အအိၣ်လီၤ.

2 Many nations will go and say, “ Come, and let us go up to the mountain of Yahweh, and to the house of the God of Jacob; and he will teach us of his ways, and we will walk in his paths.” For out of Zion will go forth the law, and the word of Yahweh from Jerusalem;
2 ဒီးပှၤအါကလုာ် ကလဲၤ ဒီးစံးဝဲ, ဟဲ, လဲၤထီၣ်သကိး ဆူ ယွၤအကစၢၢ်, ဆူ စီၤယၤကိာ် အကစၢ်အဟံၣ်န့ၣ် တက့ၢ်. ဒီးကနဲၣ်လိ ပှၤလၢအကျဲတဖၣ်, ဒီးပကပိာ် အကျဲဧိၤကပူၤဧိၤလီၤ. အဂ့ၢ်ဒ်အံၤ, လၢစံယိၣ် အပူၤန့ၣ် တၢ်သိၣ်တၢ်သီ ကလဲၤထီၣ်, ဒီးယွၤအကလုၢ်ကထါ လၢယရူၤၡလ့ၣ် အပူၤလီၤ.

3 and he will judge between many peoples, and will decide concerning strong nations afar off. They will beat their swords into plowshares, and their spears into pruning hooks. Nation will not lift up sword against nation, neither will they learn war any more.
3 ဒီးကစံၣ်ညီၣ် ပှၤဂီၢ်မုၢ်တဖၣ် အကွီၢ်, ဒီးကသိၣ်ဃီၣ် ပှၤအါကလုာ် အိၣ်လၢအယံၤ, ဒီးအဝဲသ့ၣ် ကပိာ်က့ၤ အနး လၢထဲၣ်အကနၣ်, ဒီးအဘီ လၢဒီပဲာ်ဃိတၢ်လီၤ. ဒီးပှၤတကလုာ် တယၤထီၣ်လၢၤဘၣ် နးလၢပှၤတကလုာ် အဖီခိၣ်ဘၣ်, ဒီးတမၤလိဒုးသုးတၢ်လၢၤဘၣ်လီၤ.

4 But they will sit every man under his vine and under his fig tree; and no one will make them afraid: For the mouth of Yahweh of Armies has spoken.
4 ဒီးပှၤကဆ့ၣ်နီၤ လၢအစပံးမုၢ် အဖီလာ်, ဒီးအသ့ၣ်ချၢၣ်ဒၢ အဖီလာ် စုာ်စုာ်, ဒီးတၢ်တမၤပျံၤဘၣ်အီၤ နီတဂၤဘၣ်. အဂ့ၢ်ဒ်အံၤ, တၢ်သုးမုၢ်ဂီၢ်မုၢ်အယွၤ အထးခိၣ် ကတိၤလံ တၢ်လံ.

5 Indeed all the nations may walk in the name of their gods; but we will walk in the name of Yahweh our God forever and ever.
5 ပှၤဂီၢ်မုၢ်ခဲလၢာ် လဲၤတၢ် တဂၤ လၢအကစၢ် အမံၤပူၤ စုာ်စုာ်, ဒီးပကလဲၤတၢ်ပဝဲ လၢယွၤပကစၢ် အမံၤပူၤ လီၤထူလီၤယိာ်လီၤ.

6 “ In that day,” says Yahweh, “ I will assemble that which is lame, and I will gather that which is driven away, and that which I have afflicted;
6 ယွၤ စံးဝဲဒၣ်, တၢ် လၢမုၢ်တနံၤန့ၣ် ယကဒုးအိၣ်ဖှိၣ်ပှၤ လၢအလဲၤတၢ် တကျဲၢ်တကျဲၢ်, ဒီးယကထၢဖှိၣ်ပှၤ လၢတၢ်ဟီထီၣ်ကွံာ်အီၤ, ဒီးပှၤလၢယမၤအၢအီၤလီၤ.

7 and I will make that which was lame a remnant, and that which was cast far off a strong nation: and Yahweh will reign over them on Mount Zion from then on, even forever.”
7 ဒီးပှၤလၢအလဲၤ တကျဲၢ်တကျဲၢ်န့ၣ် ယကပာ် လၢတၢ်အိၣ် လီၤတဲာ်, ဒီးပှၤ လၢတၢ်ဟီထီၣ်ကွံာ်အီၤ လၢအယံၤန့ၣ် ယကပာ် လၢပှၤတကလုာ်ဆူၣ်, ဒီးယွၤ ကကဲစီၤပၤ လၢအဖီခိၣ် လၢကစၢၢ် စံယိၣ် အလိၤ တုၤအံၤဆူညါ လီၤထူလီၤယိာ်လီၤ.

8 You, tower of the flock, the hill of the daughter of Zion, to you it will come, yes, the former dominion will come, the kingdom of the daughter of Jerusalem.
8 ဒီးနဲဒၣ်သိတဖု အတၢးထီ, စံယိၣ် အဖိမုၣ် အတၢ်စိခိၣ်ဧၢ, တၢ်ပၢတၢ်လၢ အခီၣ်ထံး ကဟဲဆူနအိၣ်, ယရူၤၡလ့ၣ် အဖိမုၣ် အဘီအမုၢ်န့ၣ် ကဟဲဝဲလီၤ.

9 Now why do you cry out aloud? Is there no king in you? Has your counselor perished, that pains have taken hold of you as of a woman in travail?
9 ခဲကနံၣ်အံၤ နကိးပသူထီၣ် မ့ၢ်အဘၣ်မနုၤလဲၣ်. စီၤပၤ တအိၣ် လၢနပူၤဘၣ်ဧါ. နပှၤကူၣ်လိာ် အသးတဖၣ် ဟါမၢ် လၢတၢ်ဆိးကဲးနၤ ဒ်ပိာ်မုၣ် လၢအဘၣ်ဟုးဆါ အသိးန့ၣ် ဧါ.

10 Be in pain, and labor to bring forth, daughter of Zion, like a woman in travail; for now you will go forth out of the city, and will dwell in the field, and will come even to Babylon. There you will be rescued. There Yahweh will redeem you from the hand of your enemies.
10 ဘၣ်တၢ်ဆိးကဲး, ဒီးဆံးစၢ်တၢ် ဒ်ပိာ်မုၣ် လၢအဘၣ်ဟုးဆါ အသိးန့ၣ် တက့ၢ်, စံယိၣ် အဖိမုၣ်ဧၢ. အဂ့ၢ်ဒ်အံၤ, ခဲကနံၣ်အံၤ နဘၣ်ဟးထီၣ် လၢဝ့ၢ်ပူၤ, ဒီးဘၣ်အိၣ် လၢပှၢ်လၢ်ကျါ, ဒီးနဘၣ်လဲၤဆူ ဘၤဘူၤလိၣ်လီၤ. ဖဲန့ၣ် တၢ်ကမၤပူၤဖျဲးနၤလီၤ, ဖဲန့ၣ် ယွၤ ကပှ့ၤက့ၤနၤ လၢဒုၣ်ဒါ အစုပူၤလီၤ.

11 Now many nations have assembled against you, that say, “ Let her be defiled, and let our eye gloat over Zion.”
11 ဒီးခဲကနံၣ်အံၤ ပှၤအါကလုာ် အိၣ်ဖှိၣ်ရိဖှိၣ်ထီဒါနၤ, လၢအစံး, မ်အဘၣ် တၢ်မၤတကဆှီဘၣ်အီၤ, မ်ပမဲာ် ကွၢ် စံယိၣ် တက့ၢ်.

12 But they don’t know the thoughts of Yahweh, neither do they understand his counsel; for he has gathered them like the sheaves to the threshing floor.
12 ဘၣ်ဆၣ်ဒီး အဝဲသ့ၣ်တဖၣ်န့ၣ် တသ့ၣ်ညါဘၣ် ယွၤ အကူၣ်တၢ်ဘၣ်, ဒီးတိာ်ဝဲ ဒ်လဲၣ်ဒ်လဲၣ်န့ၣ် အဝဲသ့ၣ် အနၢ် တပၢၢ်ဘၣ်. အဂ့ၢ်ဒ်အံၤ, ကထၢဖှိၣ်အီၤ ဒ်ဘုအကဒိၣ်တဖၣ် လၢယီၢ်ဘု အလီၢ်ပူၤ အသိးန့ၣ်လီၤ.

13 Arise and thresh, daughter of Zion; for I will make your horn iron, and I will make your hoofs brass; and you will beat in pieces many peoples: and I will devote their gain to Yahweh, and their substance to the Lord of the whole earth.
13 ဂဲၤဆၢထၢၣ် ယီၢ်လီၤဘု တက့ၢ်, စံယိၣ် အဖိမုၣ်ဧၢ, အဂ့ၢ်ဒ်အံၤ, ယကပာ်နနၢၤ လၢထး, ဒီးယကပာ် နခီၣ်မ့ၣ် လၢတိၢ်, ဒီးနကယီၢ်လီၤကလဲ ပှၤအါကလုာ်, ဒီးနကပာ်စီဆှံ အစုလီၢ်အခီၣ်ခိၣ် လၢယွၤ အဂီၢ်, ဒီးအတၢ်ဖိတၢ်လံၤ လၢဟီၣ်ခိၣ် ဒီဘ့ၣ်ညါ အကစၢ် အဂီၢ်လီၤ.

လံာ်မံကၤ. Micah 5

1 Now you shall gather yourself in troops, daughter of troops. He has laid siege against us. They will strike the judge of Israel with a rod on the cheek.
1 ခဲကနံၣ်အံၤ အိၣ်ဖှိၣ်ရိဖှိၣ် တဖုတဖု တက့ၢ်, ပှၤအဖုတဖၣ် အပိာ်မုၣ်သ့ၣ်ဧၢ, ပှၤကဝီၤဃာ်ပှၤလီၤ. တီၢ်လံ အံၣ်စရ့လး အပှၤစံၣ်ညီၣ်ကွီၢ်တဂၤ အဘိး လၢနီၣ်တီၢ်လံ.

2 But you, Bethlehem Ephrathah, being small among the clans of Judah, out of you one will come forth to me that is to be ruler in Israel; whose goings forth are from of old, from everlasting.
2 ဒီးနဲဒၣ် ဘ့ၤသလ့ဃ့ၣ် အ့ဖရးသးဧၢ, နဆံး လၢယူဒၤ အကထိတဖၣ် အကျါ ဘၣ်ဆၣ်ဒီး, ပှၤကဟဲထီၣ် လၢနပူၤ ဆူယအိၣ် လၢအကကဲထီၣ် ပှၤပၢတၢ် လၢအံၣ်စရ့လး အဖီခိၣ်လီၤ. ပှၤတဂၤန့ၣ် ဟဲဝဲ လၢပျၢၤလံၤလံၤ, လၢမုၢ်နံၤ လၢတၢ်လီၤထူလီၤယိာ်န့ၣ်လီၤ.

3 Therefore he will abandon them until the time that she who is in labor gives birth. Then the rest of his brothers will return to the children of Israel.
3 မၤသးဒ်န့ၣ်ဒီး ယကဟ့ၣ်လီၤကွံာ်အီၤ တုၤအကတီၢ်ဘၣ် လၢပှၤလၢအကဆံးစၢ်တဂၤန့ၣ် ကဆံးစၢ်တၢ်လီၤ. ဒီးအဒီပုၢ်ဝဲၢ် အတၢ်အိၣ်လီၤတဲာ်န့ၣ် ကဟဲက့ၤဆူ ပှၤအံၣ်စရ့လးဖိ အအိၣ်လီၤ.

4 He shall stand, and shall shepherd in the strength of Yahweh, in the majesty of the name of Yahweh his God: and they will live, for then he will be great to the ends of the earth.
4 ဒီးကဆၢထၢၣ် ဒီးကွၢ်တၢ် လၢယွၤအစိအကမီၤ, ဒီး လၢယွၤအကစၢ် အမံၤ အကဟုကညီၢ်, ဒီးအဝဲသ့ၣ် ကအိၣ်ကဆိးဝဲလီၤ. အဂ့ၢ်ဒ်အံၤ, ခဲကနံၣ်အံၤ အဝဲဒၣ် ကဒိၣ်ဝဲပၢၢ် လၢဟီၣ်ခိၣ် အကတၢၢ်တဖၣ်လီၤ.

5 He will be our peace when Assyria invades our land, and when he marches through our fortresses, then we will raise against him seven shepherds, and eight leaders of men.
5 ဒီးအဝဲဒၣ် ကမ့ၢ် ပတၢ်ဃူတၢ်ဖိးလီၤ. တုၤပှၤအၤၡူၢ်ဖိ ဟဲနုာ် လၢပကီၢ်ပူၤ, ဒီးယီၢ်လီၤ ပနူၢ်တဖၣ်ဒီး, ပကဒုးဂဲၤဆၢထၢၣ်ထီဒါအီၤ လၢပှၤကွၢ်သိ နွံဂၤ, ဒီးပှၤဒိးဖှူအသး ဃိးဂၤလီၤ.

6 They will rule the land of Assyria with the sword, and the land of Nimrod in its gates. He will deliver us from the Assyrian, when he invades our land, and when he marches within our border.
6 ဒီးအဝဲသ့ၣ်န့ၣ် ကမၤသယုၢ် ကီၢ်အၤၡူၢ် လၢနး, ဒီးကီၢ်နံးမရိး လၢအတၢ်လဲၤနုာ်တဖၣ် အပူၤလီၤ. တုၤအဟဲနုာ် လၢပကီၢ်ပူၤ, ဒီးယီၢ်လီၤ ပကီၢ်အဃၢၤဒီး, တၢ်ကမၤပူၤ မၤဖျဲးတၢ် ဒီးပှၤအၤၡူၢ်ဖိန့ၣ်လီၤ.

7 The remnant of Jacob will be in the midst of many peoples, like dew from Yahweh, like showers on the grass, that don’t wait for man, nor wait for the sons of men.
7 ဒီးယၤကိာ် အတၢ်အိၣ်လီၤတဲာ်န့ၣ် ကအိၣ်ဝဲ လၢပှၤဂီၢ်မုၢ် အါကလုာ် အကျါ, ဒ်ပစီၤထံ လၢယွၤအအိၣ် အသိး, ဒ်တၢ်သဖှံၣ်လီၤ လၢနီၣ်ဧိၤမံၤဧိၤ အဖီခိၣ် အသိး လၢအတအိၣ်ခိးဘၣ် ပှၤကညီဘၣ်, ဒီးတဆူလၢ်ဟူဘၣ် ပှၤကညီဖိဘၣ်.

8 The remnant of Jacob will be among the nations, in the midst of many peoples, like a lion among the animals of the forest, like a young lion among the flocks of sheep; who, if he goes through, treads down and tears in pieces, and there is no one to deliver.
8 ဒီးယၤကိာ် အတၢ်အိၣ်လီၤတဲာ် ကအိၣ် လၢပှၤကလုာ်တဖၣ် အကျါ, လၢပှၤအါကလုာ် အကျါ ဒ်ခ့ယုၢ် လၢဆၣ်ဖိကီၢ်ဖိ လၢပှၢ်လၢ်ကျါ အသိး, ဒ်ခ့ယုၢ်ဖိ လၢသိ ဒီးမဲာ်တဲးလဲး အကျါ အသိးလီၤ. အဝဲဒၣ် မ့ၢ်လဲၤခီဂာ်တၢ်ဒီး, ယီၢ်လီၤတၢ်, ဒီးအ့ၣ်ဖှီကွံာ်တၢ်, ဒီးတၢ်မၤပူၤဖျဲးတၢ် တအိၣ်ဘၣ်.

9 Let your hand be lifted up above your adversaries, and let all of your enemies be cut off.
9 နစု ကအိၣ်ထီၣ်ထီ လၢနဒုၣ်နဒါ အဖီခိၣ်, ဒီးနဒုၣ်နဒါ ခဲလၢာ် ကဘၣ် တၢ်ဒီၣ်တဲာ်ကွံာ်အီၤလီၤ.

10 “ It will happen in that day,” says Yahweh, “ That I will cut off your horses out of the midst of you, and will destroy your chariots.
10 ဒီးယွၤ စံးဝဲဒၣ်, တၢ်ကမၤအသး လၢမုၢ်တနံၤန့ၣ် လၢယကဒီၣ်တဲာ်ကွံာ် နကသ့ၣ်တဖၣ် လၢနကျါ, ဒီးယကမၤဟးဂီၤကွံာ် နလ့ၣ်ကဟ့ၣ်,

11 I will cut off the cities of your land, and will tear down all your strongholds.
11 ဒီးယကမၤလူၤ နကီၢ် အဝ့ၢ်တဖၣ်, ဒီးမၤလီၤပှီၢ်ကွံာ် နတိာ်ဧိၤတာ်ဧိၤ ခဲလၢာ်လီၤ.

12 I will destroy witchcraft from your hand; and you shall have no soothsayers.
12 ဒီး ယကဒီၣ်တဲာ်ကွံာ် တၢ်မၤကဒါပမဲာ် လၢနစုပူၤ, ဒီးနတအိၣ်လၢၤဘၣ်ဒီး ပှၤမဲာ်ထံၣ်ဝံဘၣ်.

13 I will cut off your engraved images and your pillars out of your midst; and you shall no more worship the work of your hands.
13 ဒီးယကဒီၣ်တဲာ်ကွံာ် နတၢ်ဂီၤစိးပျၤအသး, ဒီးနတၢ်ဂီၤထူၣ်ကလာ် လၢနကျါ, ဒီးနတဘူၣ်တဘါလၢၤဘၣ် နစုအတၢ်မၤဘၣ်.

14 I will uproot your Asherim out of your midst; and I will destroy your cities.
14 ဒီးယကမၤကၢ်လီၤကွံာ် နတၢ်ဂီၤ အၡ့ရၤတဖၣ် လၢနကျါ, ဒီးမၤဟးဂီၤကွံာ် နဝ့ၢ်တဖၣ်လီၤ.

15 I will execute vengeance in anger, and wrath on the nations that didn’t listen.”
15 ဒီးယကမၤဆၢ တၢ်အၢ လၢသးထီၣ် ဒီးသးကဲၤထီၣ်, လၢပှၤကလုာ်တဖၣ် လၢအတစူၢ်ဘၣ်ဝဲဘၣ် အလိၤလီၤ.

လံာ်မံကၤ. Micah 6

1 Listen now to what Yahweh says: “ Arise, plead your case before the mountains, and let the hills hear what you have to say.
1 ကနၣ်လၢ်တၢ် လၢယွၤ စံးဝဲန့ၣ် တက့ၢ်. ဂဲၤဆၢထၢၣ် လိာ်ကွီၢ် လၢကစၢၢ်ကလိ အမဲာ်ညါ, ဒီးဒုးနၢ်ဟူ တၢ်စိခိၣ် လၢနကလုၢ် တက့ၢ်.

2 Hear, you mountains, Yahweh’s controversy, and you enduring foundations of the earth; for Yahweh has a controversy with his people, and he will contend with Israel.
2 ကစၢၢ်ကလိသ့ၣ်ဧၢ, ဒီးလၢၢ်ဧိၤလ့ဧိၤ ဟီၣ်ခိၣ် အခီၣ်ထံးသ့ၣ်ဧၢ, ကနၣ် ယွၤအလိာ်ကွီၢ် တက့ၢ်. အဂ့ၢ်ဒ်အံၤ, ယွၤအိၣ်ဝဲ ဒီးတၢ်လိာ်ကွီၢ် ဒီးအပှၤဂီၢ်မုၢ်, ဒီးကလိာ်ကွီၢ် ဒီးအံၣ်စရ့လးလီၤ.

3 My people, what have I done to you? How have I burdened you? Answer me!
3 ယပှၤဂီၢ်မုၢ်သ့ၣ်ဧၢ, ယမၤနၤ လၢမနုၤတမံၤလဲၣ်. ယ မၤဘှံးနသး လၢမနုၤတမံၤလဲၣ်. အုၣ် နသးထီဒါယၤ တက့ၢ်.

4 For I brought you up out of the land of Egypt, and redeemed you out of the house of bondage. I sent before you Moses, Aaron, and Miriam.
4 မ့ၢ်မး ယဒုးဟးထီၣ်ကွံာ်နၤ လၢကီၢ်အဲၤကူပတူး အပူၤ, ဒီးပှ့ၤက့ၤနၤ လၢကုၢ်ဖိ အဟံၣ်ပူၤ, ဒီးယမၢလီၤ စီၤမိၤၡ့, ဒီးစီၤအၤဟရိၣ်, ဒီးနီၢ်မံးရယၣ် လၢနမဲာ်ညါလီၤ.

5 My people, remember now what Balak king of Moab devised, and what Balaam the son of Beor answered him from Shittim to Gilgal, that you may know the righteous acts of Yahweh.”
5 ယပှၤဂီၢ်မုၢ်ဧၢ, သ့ၣ်နီၣ်ထီၣ်က့ၤလၢ်တၢ် လၢမိၤအး အစီၤပၤ ဘၤလး ကူၣ်ဝဲ, ဒီးတၢ်လၢစီၤဘဧိၢ် အဖိခွါ စီၤဘံးလၣ် စံးဆၢအီၤ, သ့ၣ်နီၣ်ထီၣ်က့ၤ တၢ်မၤအသး လၢၡံးတံၣ် ပၢၢ်လၢကံးလကၤလး, ဒ်သိး သုကသ့ၣ်ညါ ယွၤအတၢ်တီတၢ်လိၤန့ၣ် တက့ၢ်.

6 How shall I come before Yahweh, and bow myself before the exalted God? Shall I come before him with burnt offerings, with calves a year old?
6 ယကဟဲဆူ ယွၤအမဲာ်ညါ အိၣ်ဒီး မနုၤတမံၤလဲၣ်. ယ ကဆုးလီၤ ယခိၣ် လၢကစၢ် အထီကတၢၢ် အမဲာ်ညါ အိၣ်ဒီး မနုၤတမံၤလဲၣ်. ယကဟဲဆူ အအိၣ်ဒီး တၢ်လုၢ်မ့ၣ်အူ ဒီးဂီၤဖံးတနံၣ်ဖိတဖၣ် စ့ၢ်ကီးဧါ.

7 Will Yahweh be pleased with thousands of rams? With tens of thousands of rivers of oil? Shall I give my firstborn for my disobedience? The fruit of my body for the sin of my soul?
7 ဘၣ်ယွၤအသး လၢသိဖါ အကထိတဖၣ်, သိဧိၤချါဧိၤ အကျိအကလးတဖၣ်ဧါ. ယကဟ့ၣ်လီၤ ယဖိဝဲၢ်ကိ လၢယတၢ်ဒဲးဘး အဃိ, ယနီၢ်ခိ အတၤသၣ် လၢယသး အတၢ်ဒဲးဘး အဃိဧါ.

8 He has shown you, O man, what is good. What does Yahweh require of you, but to act justly, to love mercy, and to walk humbly with your God?
8 ပှၤကညီဧၢ, အဝဲဒၣ် ဒုးနဲၣ်တ့ၢ် နတၢ် လၢအဂ့ၤလီၤ. ဒီး မ့တမ့ၢ်ဘၣ်အမၢ နမၤတၢ်တီတၢ်လိၤ, ဒီးအဲၣ်ဒိး တၢ်သးကညီၤ, ဒီးလဲၤတၢ် ဒိးနကစၢ် လၢနသးစူၤန့ၣ်ဘၣ်ဒီး, မ့ၢ် အမၢနၤ လၢမနုၤလဲၣ်.

9 Yahweh’s voice calls to the city, and wisdom sees your name: “ Listen to the rod, and he who appointed it.
9 ယွၤအကလုၢ်န့ၣ် ကိးထီၣ်ဆူ ဝ့ၢ်, ဒီးပှၤလၢအကူၣ်တၢ်သ့န့ၣ် ကကွၢ်မဲာ် နမံၤလီၤ. ကနၣ်နီၣ်တီၢ်, ဒီးပှၤလၢအပာ်အီၤ တက့ၢ်.

10 Are there yet treasures of wickedness in the house of the wicked, and a short ephah that is accursed?
10 တၢ်အၢ အပာ်ဖှိၣ်တၢ်တဖၣ်, ဒီးနီၣ်ဃီၣ်တၢ်ဆံး ကဲၣ်ဆိး လၢအဘၣ်ဆိၣ်အၢန့ၣ် အိၣ်ဒံးဝဲ လၢပှၤအအၢ အဟံၣ်ပူၤဧါ.

11 Shall I be pure with dishonest scales, and with a bag of deceitful weights?
11 ယမ့ၢ်အိၣ်ဒီး စီၤပီၢ် တတီဘၣ်, ဒီးစီၤပီၢ်သၣ်လီတၢ် အထၢၣ်န့ၣ် ဒီး, ယကစီဆှံဧါ.

12 Her rich men are full of violence, her inhabitants speak lies, and their tongue is deceitful in their speech.
12 အဂ့ၢ်ဒ်အံၤ, အပှၤထူးပှၤတီၤတဖၣ်န့ၣ် ပှဲၤဝဲ ဒီးတၢ်မၤန့ၢ်ဆူၣ်, ဒီးအပှၤဝ့ၢ်ဖိတဖၣ်န့ၣ် ကတိၤ တၢ်ကဘျံးကဘျၣ်, ဒီးအပျ့ၤလီတၢ် လၢအကိာ်ပူၤလီၤ.

13 Therefore I also have struck you with a grievous wound. I have made you desolate because of your sins.
13 မ့ၢ်မး ယကကျီကွံာ်နၤ ဒီးနဘျါ တသ့ဘၣ်, ယကမၤသယုၢ်နၤ လၢနတၢ်ဒဲးဘး အဃိလီၤ.

14 You shall eat, but not be satisfied. Your humiliation will be in your midst. You will store up, but not save; and that which you save I will give up to the sword.
14 နကအီၣ်တၢ်, ဒီးတဘျဲးအီၣ်ဘၣ်. အဂ့ၢ်ဒ်အံၤ, နကအိၣ် တမုာ်ဘၣ် လၢနသအိပူၤလီၤ. ဒီးနကဟး ဘၣ်ဆၣ်ဒီး, နတမၤပူၤမၤဖျဲးဘၣ် တၢ်ဘၣ်, ဒီးတၢ်လၢနမၤပူၤမၤဖျဲးန့ၣ် ယကဟ့ၣ်လီၤကွံာ် လၢနးလီၤ.

15 You will sow, but won’t reap. You will tread the olives, but won’t anoint yourself with oil; and crush grapes, but won’t drink the wine.
15 နကဖှံတၢ် ဘၣ်ဆၣ်ဒီး, နတကူးဘၣ် တၢ်ဘၣ်. နကယီၢ် သ့ၣ်စၤယံးအသၣ် ဘၣ်ဆၣ်ဒီး, နတဖှူဘၣ်နသး လၢသိဘၣ်, ဒီးစပံးထံအသီ ကအိၣ် ဘၣ်ဆၣ်ဒီး, နတအီဘၣ် စပံးထံဘၣ်.

16 For the statutes of Omri are kept, and all the works of the house of Ahab. You walk in their counsels, that I may make you a ruin, and her inhabitants a hissing; And you will bear the reproach of my people.”
16 ဒီးသုတိၢ်န့ၢ် ဧိၢ်ရံၤ အလုၢ်အလၢ်, စီၤအၤဃာ် အပှၤဟံၣ်ဖိ အတၢ်မၤခဲလၢာ်, ဒီးသုလဲၤတၢ် လၢအကူၣ်တၢ် အပူၤ, ဒ်သိး ယကမၤသယုၢ်သု, ဒီးအပှၤအိၣ်ဝဲဆိးဝဲတဖၣ် လၢတၢ်ဒုၣ်ဒွဲၣ် အလီၢ်လီၤ. ဒီးသုကဘၣ်ယပှၤဂီၢ်မုၢ်အတၢ်ဒုၣ်ဒွဲၣ်လီၤ.

လံာ်မံကၤ. Micah 7

1 Misery is mine! Indeed, I am like one who gathers the summer fruits, as gleanings of the vineyard: There is no cluster of grapes to eat. My soul desires to eat the early fig.
1 ယဘၣ်အဖှီၣ်လီၤ. အဂ့ၢ်ဒ်အံၤ, ယမၤသး ဒ်ပှၤတဂၤ လၢအအိၣ်ဝဲ ဖဲပှၤထၢဖှိၣ်တ့ၢ် တၢ်ကိၢ် အကတီၢ် အတၤသၣ်, ဒီးထၢထီၣ် စပံးသၣ် လၢအအိၣ်ပြံပြါ အသိးန့ၣ်လီၤ. တၤသၣ်တကူၤ လၢအီၣ်တၢ် အဂီၢ် တအိၣ်ဘၣ်. ချၢၣ်ဒၢသၣ် အမံဆိ လၢယသးဆၢန့ၢ်ဘၣ်န့ၣ် တအိၣ်ဘၣ်.

2 The godly man has perished out of the earth, and there is no one upright among men. They all lie in wait for blood; every man hunts his brother with a net.
2 ပှၤအဂ့ၤအဝါဟါမၢ် လၢထံဧိၤကီၢ်ဧိၤ အပူၤ, ဒီးပှၤအတီအလိၤ တအိၣ်ဘၣ် လၢပှၤကညီအကျါဘၣ်, အိၣ်ခိးခူသူၣ် လၢတၢ်သွံၣ် အဂီၢ် ခဲလၢာ်, လူၤဟုးပှာ် တဂၤ လၢတဂၤဒၣ် အဖီခိၣ် စုာ်စုာ်လီၤ.

3 Their hands are on that which is evil to do it diligently. The ruler and judge ask for a bribe; and the powerful man dictates the evil desire of his soul. Thus they conspire together.
3 ဒ်သိး အကမၤ တၢ်အၢ လၢစုခံခီလၢာ် သပှၢ်တၢၢ်ဒီး, ပဒိၣ်ဖးဒိၣ် ဒီးပှၤစံၣ်ညီၣ်ကွီၢ် ဃ့ အခိၣ်ဖး, ဒီးပှၤအဒိၣ်အထးခိၣ် ထီၣ်ဖျဲးတၢ် လၢအဆၢန့ၢ်ဘၣ်လီၤ. အုၣ်လီၤ တပူၤဃီ ဒ်သိးအကမၤ တၢ်အၢလီၤ.

4 The best of them is like a brier. The most upright is worse than a thorn hedge. The day of your watchmen, even your visitation, has come; now is the time of their confusion.
4 အဂ့ၤကတၢၢ် မၤသး ဒ်တၤဆှုၣ် အသိးန့ၣ်, အတီအလိၤကတၢၢ် အၢန့ၢ် ကရၢတၤဆှုၣ် တက့ၢ်လီၤ. နပှၤပၢၤတၢ်ဖိ အမုၢ်တနံၤန့ၣ် ဒီး တၢ်အိၣ်သကိးနၤ ဟဲဝဲလီၤ. ခဲကနံၣ်အံၤ, ကမ့ၢ် တၢ်သးဒ့ဒီဝဲလီၤ.

5 Don’t trust in a neighbor. Don’t put confidence in a friend. With the woman lying in your embrace, be careful of the words of your mouth!
5 နာ် နတံၤနသကိး တဂ့ၤ, သန့ၤ နသး လၢနဂီၤမိၣ် တဂ့ၤ, ပၢၤ နထးခိၣ် အကျဲစၢၤ လၢနမါ လၢအမံဝဲ လၢနသးနါပှၢ် အပူၤ အမဲာ်ညါ တက့ၢ်.

6 For the son dishonors the father, the daughter rises up against her mother, the daughter-in-law against her mother-in-law; a man’s enemies are the men of his own house.
6 အဂ့ၢ်ဒ်အံၤ, ဖိခွါ မၤတရီတပါ အပၢ်, ဖိမုၣ် ထီဒါ အမိၢ်, ဒဲၣ်ထီဒါ အမံၤပှၢ်ပိာ်မုၣ်, ပှၤကညီ အဒုၣ်အဒါ မ့ၢ်အပှၤဟံၣ်ဖိဒၣ်ဝဲလီၤ.

7 But as for me, I will look to Yahweh. I will wait for the God of my salvation. My God will hear me.
7 မ့မ့ၢ်ယဲဒၣ်အံၤ ယကကွၢ်လၢ် ယွၤအကျဲ, ယကမုၢ်လၢ်တၢ် လၢတၢ်အုၣ်က့ၤခီၣ်က့ၤယၤ အကစၢ်လီၤ. ယကစၢ်န့ၣ် ကဒိကနၣ် ယကလုၢ်လီၤ.

8 Don’t rejoice against me, my enemy. When I fall, I will arise. When I sit in darkness, Yahweh will be a light to me.
8 ယဒုၣ်ယဒါဧၢ, သးခု လၢယဖီခိၣ် တဂ့ၤ. ယမ့ၢ်လီၤဃံာ် နာ်သက့ဒီး, ယကဂဲၤဆၢထၢၣ်က့ၤလီၤ. ယမ့ၢ်ဆ့ၣ်နီၤ လၢတၢ်ခံးကျါ နာ်သက့ဒီး, ယွၤ မ့ၢ်ယတၢ်ကပီၤလီၤ.

9 I will bear the indignation of Yahweh, because I have sinned against him, until he pleads my case, and executes judgment for me. He will bring me forth to the light. I will see his righteousness.
9 မ့ၢ်ယမၤ ကမၣ်ဘၣ် ယွၤဒီး, ယကဒိးဘၣ် အသးဒိၣ် တုၤအလိာ်န့ၣ် ယကွီၢ်, ဒီးမၤန့ၢ် ယတၢ်စံၣ်ညီၣ်လီၤ. ကဒုးဟဲထီၣ်ယၤဆူ တၢ်ကပီၤ အကျါလီၤ. ယကထံၣ်ဘၣ် အတၢ်တီတၢ်လိၤလီၤ.

10 Then my enemy will see it, and shame will cover her who said to me, where is Yahweh your God? Then my enemy will see me and will cover her shame. Now she will be trodden down like the mire of the streets.
10 ဒီးယဒုၣ်ယဒါမုၣ် ကထံၣ်ဝဲ, ဒီးတၢ်မဲာ်ဆှး ကကျၢၢ်ဘၢအီၤ, ပှၤလၢအစံးလၢယၤ, နကစၢ် အိၣ်ဖဲလဲၣ် တဂၤန့ၣ်လီၤ. ယမဲာ် ကထံၣ်ဘၣ်အီၤလီၤ. ခဲကနံၣ်အံၤ တၢ်ကယီၢ်လီၤအီၤ ဒ်ကပံာ် လၢကျဲပူၤ အသိးန့ၣ်လီၤ.

11 A day to build your walls— In that day, he will extend your boundary.
11 မုၢ်တနံၤ လၢပှၤကမၤထီၣ်က့ၤ နခိၣ်ဒူ, တၢ် လၢမုၢ်တနံၤန့ၣ် တၢ်မၤလိာ်န့ၣ် ကလဲၤဆူ အယံၤလီၤ.

12 In that day they will come to you from Assyria and the cities of Egypt, and from Egypt even to the River, and from sea to sea, and mountain to mountain.
12 တၢ် လၢမုၢ်တနံၤန့ၣ် ပှၤကဟဲဆူ နအိၣ် လၢအၤၡူၢ် ပၢၢ်လၢအဲၤကူပတူး အဝ့ၢ် ဒီးလၢအဲၤကူပတူးန့ၣ် ပၢၢ်လၢထံမိၢ်ပှၢ်, ဒီးလၢပီၣ်လဲၣ်တပူၤ ပၢၢ်လၢပီၣ်လဲၣ်တပူၤဒၣ်, ဒီးလၢကစၢၢ်တဖျၢၣ် ပၢၢ်လၢကစၢၢ်တဖျၢၣ်ဒၣ်လီၤ.

13 Yet the land will be desolate because of those who dwell therein, for the fruit of their doings.
13 ဘၣ်ဆၣ်ဒီး ထံဧိၤကီၢ်ဧိၤန့ၣ် ကအိၣ်သယုၢ် လၢပှၤလၢ အအိၣ်ဝဲဆိးဝဲ လၢအပူၤ အဃိ, လၢအမၤတၢ် အတၤသၣ် အဃိလီၤ.

14 Shepherd your people with your staff, the flock of your heritage, who dwell by themselves in a forest, in the midst of fertile pasture land, let them feed; in Bashan and Gilead, as in the days of old.
14 ကွၢ် နပှၤဂီၢ်မုၢ် လၢနနီၣ်ထိးဘိ, နန့ၢ်ဘၣ်သါ အသိတဖု လၢအအိၣ်တဖုဃီ လၢပှၢ်လၢ်ကျါ လၢကၢ်မ့ၤလး အဒီခိၣ်န့ၣ် တက့ၢ်. မ်အအီၣ် အဆၣ် လၢဘၤၡၣ်, ဒီးလၢကံးလဧး အပူၤ ဒ်မုၢ်နံၤ လၢပျၢၤ အသိးန့ၣ် တက့ၢ်.

15 “ As in the days of your coming forth out of the land of Egypt, I will show them marvelous things.”
15 ဒ်မုၢ်နံၤတဖၣ် လၢနဟဲထီၣ် လၢအဲၤကူပတူး အသိးန့ၣ် ယကဒုးနဲၣ်အီၤ လၢတၢ်လီၤလးတဖၣ်လီၤ.

16 The nations will see and be ashamed of all their might. They will lay their hand on their mouth. Their ears will be deaf.
16 ပှၤကလုာ်တဖၣ်န့ၣ် ကထံၣ်ဝဲ, ဒီးအမဲာ်ကဆှး လၢအစိအကမီၤ ခဲလၢာ် အဃိလီၤ. ကပာ် အစု လၢအထးခိၣ်လိၤ, အနၢ် ကတအၢထီၣ်လီၤ.

17 They will lick the dust like a serpent. Like crawling things of the earth they shall come trembling out of their dens. They will come with fear to Yahweh our God, and will be afraid because of you.
17 ကလ့ၣ် ကွၢ် ဟီၣ်ခိၣ် အကမူၣ် ဒ်ဂုၢ်ဧိၤဒးဧိၤ အသိး, ကဟး ကနိးကစုာ် လၢအလီၢ်အိၣ်ခူသူၣ် အပူၤ ဒ်ဟီၣ်ခိၣ် အတၢ်စွါ အသိးန့ၣ်လီၤ. ကဟဲပျံၤတၢ်ဆူ ယွၤပကစၢ်အအိၣ်, ကပျံၤတၢ် လၢနဃိလီၤ.

18 Who is a God like you, who pardons iniquity, and passes over the disobedience of the remnant of his heritage? He doesn’t retain his anger forever, because he delights in loving kindness.
18 ကစၢ် လၢအပျၢ် တၢ်ဒဲးဘး, ဒီးလဲၤကပာ် တၢ်သရူး တၢ်ကမၣ် ဘၣ်ဃးဒီး အတၢ်န့ၢ်သါအိၣ်လီၤတဲာ်, ဒ်နၤ အသိးန့ၣ်မ့ၢ် မတၤတဂၤလဲၣ်. တဝံသးဒိၣ်ဘၣ် တထံၣ်ဃီဘၣ်. အဂ့ၢ်ဒ်အံၤ, ဘၣ်ဒၣ်အသး လၢတၢ်ဘျုးတၢ်ဖှိၣ်လီၤ.

19 He will again have compassion on us. He will tread our iniquities under foot; and you will cast all their sins into the depths of the sea.
19 ကသူၣ်ကညီၤ ကသးကညီၤ က့ၤကဒီးပှၤလီၤ. ကယီၢ်လီၤတံၢ် ပတၢ်သရူးကမၣ်လီၤ. ဒီးနကကွံာ်တ့ၢ်ကွံာ် အတၢ်ဒဲးဘး ခဲလၢာ်ဆူ ပီၣ်လဲၣ် အယိာ်ပူၤလီၤ.

20 You will give truth to Jacob, and mercy to Abraham, as you have sworn to our fathers from the days of old.
20 နကဟ့ၣ် တၢ်မ့ၢ်တၢ်တီ လၢယၤကိာ်, ဒီးတၢ်ဘျုးတၢ်ဖှိၣ် လၢအၤဘြၤဟၣ် လၢနဆိၣ် ဒီးပပၢ်တဖၣ်, လၢမုၢ်နံၤ လၢပျၢၤလံၤလံၤ, လၢနကဟ့ၣ်လီၤ.